**FONDI I KOSOVËS PËR GARANCI KREDITORE**

**KODI I SJELLJES DHE ETIKËS**

**I. Bazat**

1. **Vlerat themelore të FKGK-së**

FKGK është i përkushtuar ndaj menaxhimit të qëndrueshëm korporativ dhe ndaj përgjegjësisë sociale që vjen me të. Roli i FKGK-së në komunitetin e biznesit karakterizohet nga praktika e përgjegjësisë ndaj anëtarëve të bordit, menaxhmentit, konsumatorëve, punëtorëve dhe palëve me interes, por edhe ndaj shoqërisë në përgjithësi.

Kodi i Sjelljes dhe Etikës së FKGK-së përcakton vlerat themelore të organizatës sonë, si dhe përbën themelet e një kulture korporate që është në përputhje me ligjin dhe e orientuar kah parimet etike. Ai siguron që sjellja jonë në aktivitetet afariste dhe çështjet etike do të jenë në përputhje me standardet më të larta, të cilat ndërtohen mbi vlerat vijuese:

* Fokusi tek konsumatori
* Profesionalizmi
* Cilësia
* Respekti i ndërsjellë
* Iniciativa
* Puna ekipore
* Integriteti

Këto përfshijnë edhe Qeverisjen e mirë korporative.

Përputhshmëria me këto vlera gjithashtu shërben në ruajtjen dhe avancimin e reputacionit të FKGK-së dhe palëve të interesit të tij.

1. **Synimi**

Dispozitat e Kodit të Sjelljes në FKGK vlejnë dhe duhen respektuar nga të gjithë anëtarët e Boardit, menaxhmentit, punëtorët dhe kontraktorët e FKGK-së. Përveç kësaj, palët e treta që veprojnë në funksion të apo në emër të FKGK-së, duhet të marrin përsipër zbatimin e dispozitave të Kodit të Sjelljes dhe Etikës së FKGK-së.

1. **Respektimi i Kodit të Sjelljes dhe Etikës së FKGK-së**

Kodi i Sjelljes dhe Etikës i FKGK-së është një tërësi obligative e rregullave për veprimtarinë e përditshme afariste. Kërkimi i fitimeve nuk arsyeton asnjë shkelje të ligjit si dhe të Kodit të Sjelljes dhe Etikës të FKGK-së. Ne shmangim çfarëdo transaksioni biznesor që mund të kryhet vetëm me anë të pranimit apo angazhimit në praktika të tilla. As fakti që praktikat e tilla mund të zbatohen nga konkurrentët apo pjesëmarrësit tjerë në treg nuk mund të përdoret si arsyetim.

1. **Ligjet e aplikueshme dhe standardet e FKGK-së**

Ne respektojmë ligjet, rregulloret dhe rregullat e Republikës së Kosovës. Ne mëtojmë të zbatojmë standardet më të larta të mundshme në ndërmarrjen e aktiviteteve tona afariste. Nëse ligjet apo rregulloret lokale dhe Kodi i Sjelljes dhe Etikës i FKGK-së parashohin rregulla apo interpretime të ndryshme, rregullat apo interpretimet më strikte e më të gjera në fushëveprim do të zbatohen.

1. **Përgjegjësia**

Përgjegjësia përfundimtare për aplikimin e Kodit të Sjelljes dhe Etikës të FKGK-së i takon Bordit të Drejtorëve. Drejtori Menaxhues i FKGK-së do të sigurojë zbatimin e mirëfilltë dhe respektimin e Kodit të Sjelljes dhe Etikës. Të gjithë menaxherët dhe drejtorët kanë për detyrë të shërbejnë si shembuj të mirë.

1. **Zbatimi**

Kur aplikohet Kodi i Sjelljes dhe Etikës i FKGK-së, është e domosdoshme që të shqyrtohet dhe parandalohet çdo rrezik i dëmtimit të reputacionit të FKGK-së. Në secilin vendim, anëtari i bordit, menaxheri, punëtori, kontraktori apo ndonjë palë e tretë e afërt në fjalë duhet të ketë parasysh rrezikun e mundshëm që transaksioni përkatës të dëmtojë reputacionin e FKGK-së.

1. **Pyetjet në lidhje me Kodin e Sjelljes dhe Etikës të FKGK-së**

Asnjë lloj Kodi i Sjelljes dhe Etikës nuk mund të mendohet të shprehë sjelljet e duhura për secilën situatë, e as që duhet të kërkojë ta bëjë këtë. FKGK mbështetet tek secili prej nesh që të bëjë gjykimin e kujdesshëm dhe të trajtuar mbi atë se çfarë është e drejtë dhe e duhur në çdo situatë të caktuar.

Nëse nuk mund të përcaktoni me siguri nëse ndërmarrja e një veprimi të caktuar është e përshtatshme, shqyrtoni këto pyetje:

* Është veprimi im i ligjshëm dhe nëse është ai në përputhje me politikat e FKGK-së?
* A “ndjehem” mirë me veprimin tim?
* A do të mund të arsyetohej para të tjerëve në kompani apo para autoriteteve kompetente për çështjet që kanë të bëjnë me FKGK-në?
* A do të mund të mbroja veprimin tim nëse do të pyetesha më vonë për të?

Në rast të pyetjeve në lidhje me aplikimin e Kodit të Sjelljes dhe Etikës të FKGK-së, si dhe në rast pasigurie në lidhje me efektet direkte apo indirekte të një transaksioni për qëllimet që FKGK synon të arrijë me politikën e tij etike, duhet kërkuar këshilla e Menaxherit tuaj apo nga Drejtori Menaxhues/Bordi i Drejtorëve.

1. **Detyrimi i raportimit të shkeljeve**

Nëse anëtarët e bordit, menaxherët, punëtorët, kontraktorët dhe palët e treta të afërta fitojnë njohuri për shkelje substanciale brenda FKGK-së, ata duhet të raportojnë rastin tek menaxheri dhe Drejtori Menaxhues pa vonesë. Punëtorët gjithashtu mund të zgjedhin t’i raportojnë shkeljet në mënyrë anonime tek Drejtori Menaxhues. Të gjitha raportimet e tilla trajtohen si konfidenciale. FKGK siguron që punëtori që raporton shkeljen nuk do të vuajë nga ndonjë prapësim në karrierë për shkak të raportimit të bërë në mirëbesim.

Raportimet mund të bëhen me çfarëdo forme të komunikimit, duke përfshirë raportet anonime me shkrim.

1. **Sanksionet në rast të shkeljeve të Kodit të Sjelljes dhe Etikës të FKGK-së**

Kodi i Sjelljes dhe Etikës i FKGK-së formon pjesë përbërëse të kushteve të përgjithshme të punësimit. Çdo shkelje e Kodit të Sjelljes dhe Etikës të FKGK-së pra ka pasoja sipas Ligjit të Punës dhe mund të sanksionohet me masa disiplinore, duke përfshirë këtu edhe ndërprerjen e marrëdhënies së punës pa njoftim paraprak.

**II. VENDI I PUNËS DHE KOLEGËT**

1. **Respekti i ndërsjellë, sinqeriteti dhe integriteti**

FKGK-ja respekton mendimet e të tjerëve bashkë me dinjitetin e tyre personal, privatësinë dhe të drejtat personale. Ne nuk tolerojmë asnjë lloj të diskriminimit dhe ngacmimit në baza të nacionalitetit, kulturës, fesë, ngjyrës së lëkurës, gjinisë, orientimit seksual, moshës apo paaftësisë fizike të personit. Rekrutimi, ngritja në detyrë dhe vlerësimi i punëtorëve bazohet ekskluzivisht në kritere të orientuara kah performancë, siç janë arritja e synimeve të përcaktuara apo përvoja profesionale.

1. **Konflikti i interesave**

Të gjithë anëtarët e bordit, menaxherët, punëtorët, kontraktorët dhe palët e treta të afërta duhet të sigurojnë që interesat e tyre vetanakë të mos jenë në konflikt me detyrimet e tyre kundrejt FKGK-së apo konsumatorëve e palëve me interes për të. Konfliktet e mundshme të interesave mund të lindin, posaçërisht në lidhje me dhuratat, ftesat, dhënien e kontratave si dhe transaksionet me instrumente financiare dhe në lidhje me korrupsionin, mashtrimin apo abuzimin me tregun. Për anëtarët e bordit, në rast të konfliktit të ndodhur apo potencial të interesave, Anëtari i Bordit duhet të informojë menjëherë Kryetarin e Boardit, i cili në konsultim me Drejtorin Menaxhues vendos për ekzistencën e konfliktit të tillë të interesit. Në rast të vërtetimit të ekzistencës së konfliktit të interesit, Kryetari vendos masat e domosdoshme në pajtim me Kartën dhe Politikat e FKGK-së dhe ligjit në fuqi. Situatat e konfliktit të interesit që kanë të bëjnë me menaxherët, punëtorët, kontraktorët dhe palët e treta do t’i raportohen Drejtorit Menaxhues, i cili pastaj vendos nëse konflikti i interesit në fakt ekziston dhe masat që janë të nevojshme.

1. **Mbrojtja e të dhënave**

FKGK vepron me kujdes dhe zell kur pranon, përpunon dhe ruan informata (të dhëna financiare, teknike, operative, informata për konsumatorë, shënimet në dosje, etj.). Në këtë drejtim, ne zbatojnë standarde e procedura të specifikuara të sigurisë së të dhënave si dhe nuk lejojmë që personat e paautorizuar të shohin, përdorin, ndryshojnë apo shkatërrojnë informatat e tilla.

**III. MITOJA DHE KORRUPSIONI**

1. **Mitoja**

FKGK nuk toleron asnjë formë të ryshfetit dhe korrupsionit. Ne nuk pranojnë e as lejojmë asnjë lloj favorizimi (nxitje), pa marrë parasysh nëse personi që ofron apo kërkon favorizim punon në sektorin publik apo privat.

1. **Pagesat lehtësuese**

As punëtorët e as personat tjerë që punojnë për FKGK-në nuk mund të bëjnë pagesa lehtësuese; pagesat lehtësuese janë shuma të imta të parave që jepen për zyrtarët publikë për të marrë apo përshpejtuar shërbimet e atyre personave, shërbime këto për të cilat ekziston e drejta ligjore.

1. **Mitosja e drejtpërdrejtë apo e tërthortë nga një palë e tretë**

FKGK me kujdes dhe thellësisht zgjedh palët afariste, këshilltarët, ndërmjetësit dhe palët tjera të treta që veprojnë në emrin tonë dhe që na përkrahin në punën tonë. Ne gjithashtu bëjmë çdo përpjekje për të siguruar që palët e tilla të treta të mos paguajnë apo pranojnë ryshfet apo pagesa lehtësimi në kuadër të raporteve të tyre afariste me FKGK-në.

1. **Dhuratat dhe ftesat**

Pranimi dhe dhënia e dhuratave në para janë të ndaluara si çështje parimore. Të gjitha dhuratat dhe ftesat tjera i nënshtrohen rregullave strikte dhe miratimit paraprak nga Drejtori Menaxhues.

1. **Shpenzimet/llogaritë shpenzuese, donacionet, përfitimet e bamirësisë dhe sponsorizimet**

Përfitimet në formë shpenzimesh, donacionesh, përfitimesh bamirësie dhe sponsorizimeve nuk mund t'i ofrohen, të kërkohen apo të pranohen për të anashkaluar udhëzimet në lidhje me pranimin dhe dhënien e dhuratave, ryshfetit, pagesave të «shtyrjes», përfitimet që i jepen partive politike dhe personave të ekspozuar politikisht, si dhe dispozitat tjera të FKGK-së. Donacionet, përfitimet në bamirësi dhe sponsorizimet mund të miratohen vetëm nga Bordi i Drejtorëve.

**IV. RAPORTET ME KONSUMATORË DHE PARTNERË AFARISTË**

1. **Shërbimi i konsumatorit**

FKGK është i përkushtuar ndaj një kulture shërbyese që vazhdimisht përpiqet të tejkalojë pritjet e konsumatorëve. Ne ofrojmë shërbime vetëm nëse kemi licencat dhe ekspertizën përkatëse, si dhe funksionet/kapacitetet e nevojshme përkrahëse të vendosura, si dhe gjithmonë do të ofrojmë shërbime, për aq sa është e mundur, në interes të konsumatorëve tanë. Për më tepër, kur ofrojmë rekomandime, ne do të sigurohemi që rekomandimet e tilla të jenë të ndershme dhe të drejta, si dhe që konsumatorët të informohen përshtatshmërisht për rreziqet. Reklamat e rrejshme dhe keqorientuese nuk janë të pranueshme.

1. **Konfidencialiteti**

FKGK-ja do të trajtojë të gjitha informatat e konsumatorëve si rreptësisht konfidenciale. Në parim, ne nuk do t'i japim asnjë të dhënë për konsumatorë palëve të treta. Përjashtimet lejohen vetëm në rast se konsumatori jep pëlqimin e tij apo saj me shkrim paraprakisht, ose në rast të fakteve ekzistuese kjo përbën përjashtim të njohur nga ndalesa e zbulimit të informatave, sidomos në lidhje me autoritetet mbikëqyrëse dhe të prokurorisë.

1. **Njohja e konsumatorëve**

Duke njohur konsumatorët tanë, reputacionin dhe statusin e tyre, si dhe natyrën e aktiviteteve të tyre afariste, FKGK synon të arrijë nivelet më të larta të mundshme të shërbimit cilësor. Ne vazhdimisht bëjmë shqyrtime e kontrolle të kujdesit të duhur për të njohur prejardhjen e fondeve të konsumatorëve tanë dhe për të identifikuar ndonjë aktivitet të dyshimtë.

1. **Shpëlarja e parave**

Institucionet financiare dhe kreditore mund të përdoren si mjete për «shpëlarjen» e të ardhurave të veprimtarisë kriminale dhe për të fshehur prejardhjen e tyre të paligjshme dhe për t'i riqarkulluar në ciklin e rregullt afarist. Aktivitetet e tilla rrënojnë integritetin e organizatës, dëmtojnë reputacionin e tyre, si dhe mund t'i ekspozojnë organizatat e tilla ndaj sanksioneve të rënda. FKGK përkrah veprimin ndërkombëtar kundër shpëlarjes së parave dhe aplikon masa tejet të rrepta të sigurisë dhe mbrojtjes.

**V. KEQPËRDORIMI NË TREG**

1. **Veprimi së brendshmi**

Veprimi së brendshmi nënkupton përdorimin e parregullt të informatave jo-publike në lidhje me çmimet për përfitime personale të palëve të treta kur ato merren me letra me vlerë. Veprimi i tillë prej së brendshmi ka pasoja të drejtpërdrejta sipas ligjit penal dhe pasoja disiplinore.

1. **Konkurrenca e drejtë**

Kriteri i integritetit gjithashtu vlen në betejën për hise në treg. FKGK nuk do të hyjë në asnjë lloj aranzhimi verbal të papranueshëm, si dhe do të respektojmë rregullat e konkurrencës së drejtë dhe rregullat që rregullojnë veprimin në treg, të cilat janë të zbatueshme në Kosovë si dhe në nivel ndërkombëtar.

**VI. KONTABILITETI DHE FINANCAT**

1. **Kontabiliteti dhe raportimi**

Në proceset vendim-marrëse, FKGK bazohet tek korrektësia dhe saktësia e librave të kontabilitetit. Në këtë kontekst, është me rëndësi të veçantë që të dhënat e personelit, si dhe të dhënat e kontabilitetit dhe ato financiare të trajtohen si konfidenciale. Të gjitha transaksionet afariste duhen raportuar në librat tanë në përputhje me procedurat e specifikuara dhe parimet e verifikimit, si dhe parimet gjerësisht të pranuara të kontabilitetit në Kosovë. Këta libra përmbajnë informatat e domosdoshme për transaksionet përkatëse.

1. **Detyrat e zbulimit**

FKGK-ja merr përsipër të ofrojë me kohë të dhëna të plota, të drejta, të sakta dhe të kuptueshme në mjetet tona të komunikimit në kuadër të fushëveprimit tonë në zbulim të informatave para autoriteteve mbikëqyrëse dhe hisedarëve tanë. Zbulimi i informatave financiare i përgjigjet standardeve aktuale në Kosovë.

1. **Bashkëpunimi me autoritetet mbikëqyrëse**

Ne marrim përsipër të sigurojmë që raportet tona me Bankën Qendrore të Kosovës dhe Qeverinë e Kosovës të jenë të hapura, transparente e bashkëpunuese. Synimi jonë është të zhvillohen marrëdhënie ndërmjet FKGK-së dhe autoriteteve që bazohen në mirëbesim të ndërsjellë.

**VII. FUSHAT E NDJESHME TË PUNËS**

1. **Të drejtat e njeriut**

FKGK-ja nuk do të përkrahë, me lëshimin e garancive për institucionin përkatës të regjistruar financiar, projekte apo palë që përfshijnë apo janë të përfshira në shfrytëzimin e punës së detyruar, punën e sforcuar apo punën nga fëmijët, ose:

* Shkeljen e Konventës Evropiane për të Drejtat e Njeriut
* Shkeljen e detyrimeve sipas ligjit të punës dhe ligjeve sociale të vendosura në Kosovë;
* Shkeljet e rregulloreve në fuqi të nxjerra nga organizatat ndërkombëtare, duke përfshirë, pa kurrfarë kufizimi, edhe konventat përkatëse të OKB-së, ose
* Shkeljet e të drejtave të popullatës lokale apo pakicave.
1. **Mjedisi**

Financimi i çfarëdo pjesëmarrjeje në transaksione dhe/ose projekte që e vënë mjedisin në rrezik me efekte afatgjate nuk është në pajtim me politikat e punës së FKGK-së. Ju lutemi t'i referoheni Doracakut të FKGK-së për Politikat Mjedisore.

Nëse ka paqartësi në lidhje me efektet e drejtpërdrejta apo të tërthorta të një transaksioni mbi qëllimet e që FKGK dëshiron të arrijë me politikat e tij mjedisore, duhet kërkuar këshillë nga Drejtori Menaxhues.

1. **Armët**

Në lidhje me natyrën posaçërisht të ndjeshme të transaksioneve të tilla, FKGK ka rregullore gjithëpërfshirëse e kufizuese në lidhje me lëshimin e garancive për të mbuluar financimin për armë të çdo lloji.

1. **Kufizimet tregtare dhe sanksionet**

FKGK respekton specifikimet ndërkombëtare në lidhje me embargot dhe kufizimet tregtare.

1. **Raportet e paligjshme afariste**

FKGK nuk ka si dhe nuk do të ketë asnjë raport konsumatori me banka «guacë».